Міхал Вашічек

Міхал Вашічек (чеш. Michal Vašíček, родив ся 25. октовбра 1985 у Празі) — чешськый языкознатель-славіста. Занимать ся вопросами русинського языка, головно у сферах діалектолоґії и соціолінґвістикы.

Выштудовав славістику на Карловум університеті, де здобыв ступінь маґістра (2011) и доктора (Ph.D., 2016). Спершу ся занимав ляшськым мікроязыком, май пак перейшов до русинського. У своюй докторськуй дисертації (выдана в 2020. році) описав динамічні процесы в русинськых діалектах, майнаперед в історично близкых собі діалектах Ублі и Малого Березного, розділеных державным гатаром по Другуй світовуй войні. Окрем того выдав ай ряд статей — наприклад, за діалекты русинськых языковых островув у Словакії,. проблему приятя русинського літературного языка. и русинськый языковый активізм. Уєдно з Руженов Шішковов обробив и опубліковав картотеку невыданого словника южнокарпатськых русинськых діалектув Ивана Панькевича (2023). Робутник Славянського інститута Чеської академії наук (Slovanský ústav AV ČR), учить на Карловум університеті.

 Бібліоґрафія 
 Dynamika jihokarpatských nářečí (2020)
 Chrestomatie jihokarpatských nářečí (2020)

 Жерела и удказы 

Катеґорія:Лингвисты